钦定古今图书集成/理学汇编/学行典/第283卷 > 易经 > 《乾卦》
## 钦定古今图书集成/理学汇编/学行典/第283卷 > 易经 > 《乾卦》

九三：君子终日乾乾，夕愓若，厉，无咎。

〈程传〉三虽人位，已在下体之上，未离于下而尊显者也。舜之元德，“升闻”时也。日夕不懈而兢愓，则虽处危地而“无咎。”

又

《象》曰：“天行健”，君子以自彊不息

〈本义〉天行一日一周，而明日又一周，若重复之象，非至“健”不能也。君子法之，不以人欲害其天德之刚，则自彊而不息矣。〈大全〉“天惟健，故不息”，不可把不息做健。